Etiketa schválená: 09. 04. 2026
Prípravok na ochranu rastlín pre profesionálnych používateľov
AMCEL

Postrekový prípravok vo forme kvapalného koncentrátu pre riedenie vodou (SL), určený na reguláciu rastu obilnín, trojštetu žltkastého, kostravy červenej, okrasných rastlín a na zvýšenie zimuvzdornosti repky ozimnej.

ÚČINNÁ LÁTKA
	Chlormequat  
	582 g/l 
(51,1% hm)
	t.j. vo forme chlormequat chloride v obsahu 750 g/l  (65,8%)



Látky nebezpečné pre zdravie, ktoré prispievajú ku klasifikácii prípravku: 
chlormequat chlorid CAS No.: 999-81-5

OZNAČENIE PRÍPRAVKU
	[image: ]

	GHS07

	
Pozor



	H290
	Môže byť korozívna pre kovy.

	H302
	Škodlivý po požití.

	H312
	Škodlivý pri kontakte s pokožkou.

	H412
	Škodlivý pre vodné organizmy, s dlhodobými účinkami.

	P280
	Noste ochranné rukavice, ochranný odev, ochranné okuliare a ochranu tváre.

	P302 + P352
	PRI KONTAKTE S POKOŽKOU: Umyte veľkým množstvom vody.

	P301 + P312
	PO POŽITÍ: Pri zdravotných problémoch volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1		Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
Z 4		Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt 5		Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo 3		Pre ryby a ostatné vodné  organizmy slabo jedovatý.
V 3		Riziko prípravku je prijateľné pre dážďovky a iné pôdne makroorganizmy.
Vč 3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd! 
Zákaz vylievania nespotrebovaných zvyškov do verejnej kanalizácie. Neaplikujte v blízkosti hladín tečúcich a stojatých vôd. Dodržujte ochrannú zónu. 
Dbajte o to aby sa prípravok v žiadnom prípade nedostal do tečúcich a stojatých vôd vo voľnej prírode. 
Chráňte pred deťmi a nepoučenými osobami! Môže poškodiť zdravie po požití, nadýchaní, styku s pokožkou a sliznicami! 
Uložte mimo dosahu zvierat a krmív pre zvieratá! Zákaz skrmovania ošetrených rastlín hospodárskymi zvieratami a rybami. 
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI.     

	

	Držiteľ autorizácie: 
	TAMINCO BV, Pantserschipstraat 207, B-9000 Gent, Belgické kráľovstvo

	

	Poverený zástupca:
	Lučební závody Draslovka a.s. Kolín, Havlíčkova 605, 280 02 Kolín, Česká republika
Telefónne číslo: +420 321 335 248

	

	Číslo autorizácie ÚKSÚP:  
	26-02192-AU

	

	Dátum výroby:
	uvedené na obale

	Číslo výrobnej šarže:
	uvedené na obale

	

	Balenie: 
	10 l HDPE kanister

	
	



PÔSOBENIE PRÍPRAVKU
Účinná látka prípravku AMCEL patrí medzi kvartérne amóniové soli, ktoré pôsobia ako inhibítor biosyntézy gibberellínov. Bráni predlžovaniu buniek a tým skracuje a posilňuje stonku a vytvára odolnejšie rastliny. Taktiež ovplyvňuje vývojový cyklus rastliny a má za následok bohatšie kvetenstvo, ktoré môže viesť k vyšším úrodám aj k vyššej kvalite zŕn. Môže podporovať aj vytváranie chlorofylu a tvorbu koreňov. U obilnín je hlavným efektom zvýšenie odolnosti proti poliehaniu.



NÁVOD NA POUŽITIE
	Plodina
	Účel použitia
	Dávka/ ha
	Ochranná doba
	Poznámka

	jačmeň ozimný
	vyrovnanie odnoží
retardácia rastu
	1,5 l
	AT

	zákaz skrmovania na zeleno, silážovania a senážovania

	
	podpora prezimovania
	1,5 l
	
	

	pšenica jarná
	proti poliehaniu
	0,8 – 1,5 l
	
	

	pšenica ozimná
	podpora prezimovania
	1,5 l
	
	

	
	proti poliehaniu
	1,5 l
	
	

	pšenica ozimná
	zahustenie porastu 
	1,5 l
	
	

	raž ozimná
	proti poliehaniu, zahustenie porastu
	1,25 – 1,92 l
	
	

	repka ozimná 
	zvýšenie zimuvzdornosti
	2 l
	
	

	ovos
	proti poliehaniu
	2 l
	AT
	len nepotravinársky,
zákaz skrmovania na zeleno, silážovania a senážovania

	trojštet žltkastý, kostrava červená
	proti poliehaniu
	1-2 l
	AT

	semenné porasty zákaz skrmovania na zeleno, silážovania a senážovania

	lipnica lúčna
	proti poliehaniu
	1-1,5 l
	
	

	okrasné rastliny
	regulácia rastu
	2-5 l
	AT
	


AT – ochranná doba je daná odstupom medzi termínom aplikácie a zberom

POKYNY PRE APLIKÁCIU
Dávka vody pre obilniny, repku ozimnú a trávy: 200 – 600 l/ha.
Maximálny počet ošetrení za vegetačné obdobie plodiny: 1x.

Pšenica ozimná
Podpora prezimovania – aplikujte vo fáze 4-5 listov vyvinutých (BBCH 14-15). Používajte pri skoro siatych, rýchlo sa vyvíjajúcich porastoch, kde hrozí nebezpečenstvo prerastania. Zásadne nepoužívajte na pozemkoch zaburinených pýrom plazivým a lipkavcom.
Zahustenie porastu – aplikujte na začiatku odnožovania do objavenia sa 5. odnože (BBCH 21-25).
Skoro jarná aplikácia na podporu odnožovania riedkych, zle prezimovaných porastov. Ošetrujte porasty pri počte rastlín pod 300 na m2 vo všetkých výrobných oblastiach;
Proti poliehaniu – aplikujte v rastovej fáze od 5. odnože až do začiatku predlžovania stebla (BBCH 25-30).

Pšenica jarná
Proti poliehaniu aplikujte v rastovom štádiu objavenia sa 3. odnože až do objavenia sa 9. alebo ďalších odnoží (BBCH 23-29). Ošetrujte len husté porasty.

Raž ozimná
Zahustenie porastu - aplikujte na začiatku odnožovania do objavenia sa 5. odnože (BBCH 21-25). Ošetrujte zle prezimované porasty (pod 200 rastlín na m2).
Proti poliehaniu aplikujte v rastovej fáze, keď 1. kolienko je minimálne 1 cm nad odnožovacím uzlom (BBCH 31).

Jačmeň ozimný
Podpora prezimovania - aplikujte vo štádiu 3-4 listu vyvinutého (BBCH 13-14) na skoro siate, rýchlo sa rozvíjajúce porasty, kde hrozí nebezpečenstvo prerastania.
Vyrovnanie odnoží - skorá jarná aplikácia po obnovení rastu, v štádiu začiatku odnožovania do objavenia sa 5. odnože (BBCH 21 – 25), na podporu riedkych, zle prezimovaných porastov. Ošetrujte lepšie odnožujúce porasty s počtom pod 200 rastlín na m2 a menej odnožujúce porasty s počtom rastlín pod 250 rastlín na m2.

Ovos
Proti poliehaniu aplikujte v rastovej fáze, keď 1. kolienko je minimálne 1 cm nad odnožovacím uzlom (BBCH 31), ošetrujte porasty pri ktorých hrozí nebezpečenstvo poliehania.

Repka ozimná
Na výšenie zimuvzdornosti aplikujte v štádiu od 5 do 6 listov vyvinutých (BBCH 15-16), počet rastlín sa blíži k počtu 80-100 na m2 a výška rastlín (vzpriamené listy) je 15-20 cm. Na zvýšenie účinnosti prípravku sa odporúča pridať do postrekovej kvapaliny zmáčadlo.

Trojštet žltkastý, kostrava červená, lipnica lúčna
Proti poliehaniu postrekujte od ukončenia odnožovania do začiatku steblovania (BBCH 29-30) pri zvýšených dávkach dusíka. Ošetrenie nie je možné kombinovať s rastovými herbicídmi.

Okrasné rastliny
Dávka vody: 1000 l/ha
Regulácia rastu črepníkových rastlín a okrasných drevín určených predovšetkým na rýchlenie a pestovanie v nádobách. Vzhľadom na veľký vplyv podmienok stanovišťa, odrodovú a druhovú citlivosť odporúčame overiť v konkrétnych podmienkach. Aplikácia postrekom. Na reguláciu rastu letničiek na záhonoch je možné použiť iba 2 l prípravku.

Letecká aplikácia je povolená, množstvo postrekovej kvapaliny je 70-100 l/ha.
Je nutné dodržiavať dávkovanie a termín aplikácie!
Porasty ošetrené prípravkom AMCEL proti poliehaniu nesmú byť použité na skrmovanie na zeleno, sušené ani silážované. Účinnosť prípravku nie je ovplyvnená množstvom vody. Je nutné zachovať predpisy platné pre leteckú aplikáciu herbicídov, a to aj vtedy, ak prípravok nie je aplikovaný v zmesi s herbicídmi. Prípravok nesmie byť aplikovaný v zmesi s kontaktnými herbicídmi. AMCEL sa môže použiť súčasne s niektorými fungicídmi určenými proti listovým chorobám, ale pred použitím je potrebné vykonať skúšku kompatibility.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri dodržaní aplikačných podmienok nie sú známe prejavy fytotoxicity a ani negatívne vplyvy na rastlinné produkty, vrátane produktov množenia.

VPLYV NA ÚRODU
Aplikácia prípravku v súlade s platnou etiketou a návodom na použitie nemá negatívny vplyv na úrodu.

VPLYV NA NÁSLEDNÉ, NÁHRADNÉ A SUSEDIACE PLODINY
Pestovanie následných a náhradných plodín je bez obmedzenia. Postrek nesmie zasiahnuť susedné kultúry.

VPLYV NA UŽITOČNÉ A INÉ NECIEĽOVÉ ORGANIZMY
Aplikácia prípravku predstavuje nízke riziko pre užitočné a necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3-krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Pri príprave postrekovej kvapaliny nepoužívajte železné nádoby ani nádoby z bieleho plechu. Pri príprave zmesi je zakázané miešať koncentráty, prípravky sa vlievajú do nádrže oddelene.
Zákaz opätovného použitia obalu alebo jeho použitia na iné účely!
ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, v ktorom bol prípravok, musia byť všetky stopy prípravku z postrekovača odstránené ihneď po ukončení postreku nasledovným spôsobom:
1) Po vyprázdnení nádrže vypláchnite nádrž, ramená a trysky čistou vodou, alebo prídavkom čistiaceho prostriedku (sóda 3 % roztok). 
2) Oplachovú vodu vypustite a zariadenie prepláchnite čistou vodou.
3) Opakujte postup podľa bodu „2“ ešte raz.
4) Trysky a sitká musia byť čistené oddelene pred zahájením a po ukončení oplachovania.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie!
Pri práci s prípravkom používajte pracovný ochranný odev, ochranný štít na tvár s čepcom alebo ochranné okuliare, respirátor s vložkovým filtrom, gumové rukavice a gumovú obuv. Pri riedení postreku použite aj zásteru z pogumovaného textilu.
Postrekujte len za bezvetria alebo pri miernom vánku a to v smere vetra od pracujúcich.
Pri práci a po nej až do vyzlečenia ochranného odevu a dôkladného umytia celého tela teplou vodou a mydlom nie je dovolené piť, jesť, ani fajčiť!
Prípravok nie je horľavinou. Pokiaľ sa prípravok dostane do ohniska požiaru, tento haste hasiacou penou, hasiacom práškom, prípadne pieskom alebo zeminou. Vodu použite len výnimočne, a to vo forme jemnej hmly v tých prípadoch, ak je zaručené, že kontaminovaná voda neprenikne do verejnej kanalizácie, nezasiahne zdroje spodných ani recipient povrchových vôd a poľnohospodársku pôdu.
Dôležité upozornenie
Pri zásahu proti požiaru použite izolačné dýchacie prístroje, pretože pri horení môže dochádzať k vzniku toxických splodín! 




PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku  potom dobre opláchnite. Pri väčšej kontaminácii pokožky sa osprchujte.

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

SKLADOVANIE
Prípravok skladujte v uzavretých originálnych obaloch v uzamknutých, suchých, hygienicky čistých, dobre vetrateľných skladoch oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Doba skladovateľnosti v originálnych neporušených obaloch je 2 roky od dátumu výroby. Chráňte pred mrazom a priamym slnečným svetlom!

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad. Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

